Diefstal van sand lei glo tot vier seuns se dood | Maroela Media
Bonginkosi Madikizela het die toneel Donderdag saam met ander rolspelers besoek.
'n Ondersoek is begin om die presiese omstandighede te bepaal wat tot die dood van vier seuns gelei het langs die N2-snelweg in Kaapstad in die Wes-Kaap. Die seuns het in 'n gat langs die snelweg geval.
'n Noodoproep is Maandag net ná 15:00 oor die voorval ontvang en nood- en reddingspanne is na die toneel naby die N2/Borcherds Quarry-aansluiting ontbied.
Die liggame van twee seuns is net ná 18:00 uit die gat gehaal. Snuffelhonde is ook in die soektog ingespan en die liggaam van 'n derde seun is net ná 21:00 uit die gat gehaal. Die liggaam van die vierde seun is Dinsdag net ná 02:20 uit die gat gehaal.
Bonginkosi Madikizela, Wes-Kaapse LUR vir vervoer en openbare werke, het Donderdag die toneel besoek en sy medelye met die oorledenes se gesinne betuig. "Geen ouers moet deur die pyn gaan om hul kind te begrawe nie," het hy gesê.
Madikizela het ook die seuns se gesinne besoek om sy medelye te betuig.
Madikizela het sy departement opdrag gegee om 'n dringende ondersoek te doen na die voorval. Die ondersoek moet die identifisering van soortgelyke gevaarplekke langs die provinsiale padnetwerk insluit.
"Misdadigers het glo die vorige naweek groot hoeveelhede sand uit die wal langs die pad gegrawe en dit het 'n ineenstorting tot gevolg gehad terwyl die kinders daar gespeel het, onbewus van hierdie gevaar," het Madikizela gesê.
Die polisie is versoek om 'n ondersoek in die verband te begin en diegene wat verantwoordelik is aan die pen te laat ry. Madikizela het 'n beroep op wetstoepassingsagentskappe gedoen om polisiëring in die area te verhoog om soortgelyke voorvalle te verhoed.
Die gemeenskap is ook aangemoedig om enige onwettige optrede dadelik by die owerhede aan te meld. "Ons moet alles in ons vermoë doen om 'n soortgelyke tragedie te voorkom."
Het al Dep van mynbou laat uitkom, dit het niks gehelp nie. Daar is nie meer wet en orde.
Het van die begin af geweet daar is iets aan die gang- waar grawe jy so 'n diep gat uit en dit onder 'n pad wat soveel verkeer dra. En ek laat my nie vertel die kinders het dit sommer vanself gedoen nie – hulle is deur 'n volwassene/s gevra om dit te doen want die kinders sou nie geweet het hulle kan noodwendig sand daar uitgrawe wat vir bouwerk of iets anders gebruik kan word nie.
So gaan die Wes Kaap se "fondasie" nog heeltemal uitgegrawe word deur "our people" totdat alles in duie stort.Die regering kritiseer die Wes Kaap op ñ daaglikse grondslag maar "our people" stroom die provinsie in hulle duisende binne op soek na werk en ñ "beter lewe".
Grondbesettings vind gereeld plaas en die organiseerders van hierdie optredes sal nie ophou voor die Wes Kaap nie heeltemal oorspoel is deur hulle massas nie.